Laiendamisnõude puhul võib hoone välisseintes kasutada kergestieemaldatavaid materjale, mida saab hiljem kasutada juurdeehituse puhul. Raamatukogude laiendamine on suhteliselt lihtne juhul kui näiteks ülikooli raamatukogu asub ülikoolile kuuluval krundil ja seal on juurdeehituseks ruumi. Samuti saab naaberhooneid võtta raamatukogu tarbeks kasutusele. Kuid hilisemat laiendamisenõuet silmas pidades tuleb olla ettevaatlik, kuna on oht, et raamatukogu projekteeritakse liialt ilmetu. Mõnest raamatukogudele mõeldud "Faulkner-Browni kümnest käsust" võib mööda hiilida, mõned kõrvale jätta, ent laiendamise nõue peab olema kindlasti täidetud. Raamatukoguhoone peab vastama ka ühiskonna nõuetele, soovidele, millisena avalikkus soovib raamatukogu näha - kas kultuuri- ja teabekeskusena, ühiskonna puhkeruumina või hoopis muuseumina.